થાઇલેન્ડમાં આ વર્ષના માર્ચમાં યોજાનારી એશિયન પેરા ગેમ્સના ક્વૉલિફાયર્સની ટ્રાયલ્સમાં આ મહિલાઓ ભાગ લઈ રહી છે. 

ભારતીય મહિલાઓની વ્હીલચેર બાસ્કેટબોલ ટીમમાં સ્થાન મેળવવા માટે આ ખેલાડીઓ મહેનત કરી રહી હતી ત્યારે ફોટોગ્રાફર હરિ અદિવારેકરે તેમની સાથે થોડા દિવસો ગાળ્યા હતા. 

ભારતીય મહિલાઓની બાસ્કેટબોલ ટીમ આ વખતે પહેલીવાર ઇન્ટરનેશનલ પેરા-ટૂર્નામેન્ટમાં ભાગ લેવાની છે. 

ભારતીય ટીમ ઓક્ટોબરમાં ઇન્ડોનેશિયામાં રમાનારી ફાઇનલ્સ સુધી પહોંચશે તો 2020માં યોજાનારી આગામી પેરાલિમ્પિક ગેમ્સમાં ભાગ લેવાની તક તેમને મળશે. 

નવ દિવસ સુધી ચાલેલી ટ્રાયલ્સમાં મહિલાઓએ રોજના સાત કલાક પ્રેકટિસ કરી હતી. 

શારીરિક ક્ષમતા વધારવાની કવાયતના ભાગરૂપે એક પ્લેયર અન્ય ત્રણ ખેલાડીઓને ખેંચે તેવી એક્સર્સાઇઝ પણ કરાવવામાં આવી હતી. 

વ્હીલચેરના પૈડાંને દોડતાં રાખવાના પ્રયાસોને કારણે કઠોર અને મલિન થયેલા હાથ વ્હીલચેર બાસ્કેટબોલનો એક ભાગ છે, એવું ખેલાડીઓએ જણાવ્યું હતું. 

આ ખેલાડીઓ માટે ખાસ પ્રકારના ટૉઇલેટ્સની સુવિધા ન હોવાથી તેમણે મેલા હાથ પાણી ભરેલી બાલદીમાં જ સાફ કરવા પડે છે. 

માત્ર નામથી જ ઓળખાવાનું પસંદ કરતાં 16 વર્ષનાં રેખા રાષ્ટ્રીય ટીમ માટેની ટ્રાયલ્સમાં ભાગ લેનારા સૌથી નાની વયનાં ખેલાડી છે. 

રેખા એક વર્ષનાં હતાં ત્યારે વિકલાંગ થઈ ગયાં હતાં પણ તેમણે ત્રણ વર્ષની વયથી જ વ્હીલચેરનો ઉપયોગ શરૂ કરી દીધો હતો. 

રેખાને ઊભરતા અને સૌથી ઝડપી ખેલાડી પૈકીનાં એક ગણવામાં આવે છે. 

રેખાએ કહ્યું હતું, "અમારા માટે કશું જ અશક્ય નથી."

ભારતીય સૈન્યના નિવૃત ઈજનેર એન્થની પરેરા 68 વર્ષનાં છે અને તેઓ પુરુષો તથા મહિલાઓની વ્હીલચેર બાસ્કેટબોલ ટીમના હેડ કોચ છે. 

ભારત અને પાકિસ્તાન વચ્ચેના યુદ્ધમાં એન્થની પરેરા ઘવાયા હતા. તેઓ 1971થી પેરા-એથ્લેટ છે. 

એન્થની પરેરાએ કહ્યું હતું, "હું કંઈક કરવા ઇચ્છતો હતો. તેથી બાસ્કેટબોલ પ્લેયર તરીકે મેં નવી ઇનિંગ્ઝ શરૂ કરી હતી."

"મારી વય વધવાની સાથે મને મારા જેવા લોકો માટે કંઈક કરવાની ઇચ્છા થઈ હતી. તેથી મેં કોચિંગ શરૂ કર્યું હતું."

ભારતમાં વ્હીલચેર બાસ્કેટબોલ એક નવી રમત છે. આ માટેના રાષ્ટ્રીય સંઘ - ધ વ્હીલચેર બાસ્કેટબોલ ફેડરેશન ઓફ ઇન્ડિયાની રચના 2014માં કરવામાં આવી હતી. 

ફેડરેશનનાં પ્રમુખ માધવી લતાએ કહ્યું હતું, "રમતે મારી જિંદગી ઉજાળી છે."

માધવી લતા માને છે કે દિવ્યાંગો માટેની રમતો વિશે વ્યાપક જાગૃતિ ફેલાવવી જરૂરી છે કારણ કે જાગૃતિના અભાવે... \n\nમને ઉપરના લેખ માટે સારું શીર્ષક આપો.
દિવ્યાંગ મહિલાઓને રમતે આપ્યું નવજીવન આપ્યું પણ...